अग्रवाल समाज के 13 जोड़ों का सामूहिक विवाह कल
इंदौर | अग्रवाल समाज के 13 जोड़ों का सामूहिक विवाह 4 और 5 मार्च को बायपास स्थित महासभा के नए भवन में होगा। शनिवार शाम 7 बजे महिला संगीत होगा। रविवार सुबह 9 बजे से गणेश पूजन, चाक भात, वर निकासी, सामेला की रस्म करवाई जाएंगी। शाम 5 बजे इस्कॉन मंदिर निपानिया से चल समारोह निकलेगा, जिसका समापन महासभा भवन में होगा। शाम 6 बजे गोधूली बेला में फेरे होंगे। सभी युगलों को स्वच्छता अभियान एवं बेटी बचाओ का संकल्प दिलवाया जाएगा। अग्रसेन महासभा द्वारा आयोजित सामूहिक विवाह का यह 27वां वर्ष है।
तीन दिनी परिचय सम्मेलन आज से
उधर, अग्रवाल समाज का तीन दिनी युवक-युवती परिचय सम्मेलन शनिवार से गांधी हॉल में शुरू होगा। इसके लिए 1285 प्रविष्टियां मिल चुकी हैं। मिश्रीलाल गोयल की स्मृति में आयोजित यह सम्मेलन नि:शुल्क है। सुबह 10.30 बजे दीप प्रज्ज्वलन के साथ शुरुआत होगी। सम्मेलन में राजस्थान, गुजरात आदि प्रदेशों के अलावा विदेशों से भी प्रविष्टियां आई हैं। 4 और 5 मार्च शाम 7.30 बजे रामलीला का आयोजन भी होगा। महासभा द्वारा आयोजित इस रामलीला में यूपी के 20 प्रस्तुति देंगे।
hin_Deva hin_Deva awa_Deva hin_Deva